**DIPLOMATINĖS TARNYBOS MENTORYSTĖS PROGRAMA**

Užsienio reikalų ministerijos (toliau ‒ ministerija) mentorystės programa skirta sudaryti palankesnes sąlygas esamiems ir buvusiems ministerijos darbuotojams dalintis įgyta profesine patirtimi ir žiniomis su Lietuvos aukštųjų mokyklų studentais bei Lietuvos Respublikos piliečiais, studijuojančiais užsienio valstybių aukštosiose mokyklose, ir taip prisidėti prie bendradarbiavimo su Lietuvos aukštosiomis mokyklomis stiprinimo, diplomatinės tarnybos atvirumo ir patrauklumo didinimo.

Studentai, pageidaujantys turėti mentorių, kviečiami elektroninio pašto adresu mentoryste@urm.lt pateikti laisvos formos prašymą iki 2022 m. gruodžio 2 d. ir jame nurodyti mentorystės tikslus, 1 ar 2 pageidaujamas mentorystės sritis, pageidaujamą mentorystės trukmę (nuo 2 iki 6 mėnesių), kartu pridėti aukštosios mokyklos pažymą, patvirtinančią studijas aukštojoje mokykloje. Ministerija, įvertinusi gautą prašymą, informuos apie galimybę skirti mentorių.

Rekomenduojama, kad mentorius ir ugdytinis susitartų dėl mentorystės tikslų ir klausimų, dominančių sričių, trukmės, susitikimų dažnumo ir formos (pvz., kontaktiniai ar nuotoliniai).

Mentorystės programos vykdymo pradžioje ir pabaigoje ministerija rengs bendrus mentorių ir ugdytinių susitikimus, kuriuose bus aptariami kilę klausimai, mentorių ir ugdytinių lūkesčiai, dalinamasi mentorystės patirtimi ir rezultatais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_